**BUDAPESTI EGYETEMI ÉS FŐISKOLAI SPORTSZÖVETSÉG**

1053 Budapest, Curia u. 3., III.emelet 1

E-mail: befs@interware.hu

**A 2016/2017. évi Sport Pont Bajnokság RÖPLABDA Budapesti Bajnokságok**

**v e r s e n y k i í r á s a**

**1. A verseny célja:**

1.1. Versenyzési lehetőség biztosítása az amatőr szinten sportoló hallgatói tömegeknek, a rendszeres szabadidősport támogatása, a felsőoktatási intézmények hallgatóinak sportszeretetre történő nevelése, a röplabda sportág népszerűsítése, valamint sportbaráti és intézmények közötti kapcsolatok erősítése.

**2. A verseny jellemzői:**

2.1. Versenyszámai: Budapest NŐI területi Sport Pont bajnoksága

 Budapest FÉRFI területi Sport Pont Bajnoksága

 Budapest MIX területi Sport Pont Bajnoksága

2.2. Rendezője a Budapesti Egyetemi és Főiskolai Sportszövetség (BEFS).

Lebonyolítója a BEFS megbízásából Budapesti Röplabda Szövetség Versenybizottsága, versenybíró: Kádár László

elérhetőség: kadarlaci9631@gmail.com tel: 20 912 85 58

honlap: [www.brsz.hu](http://www.brsz.hu)

2.3. Ideje: őszi forduló: 2016. október 24. és 2017. január 22. között

 tavaszi fordulók: 2017. február 13. és május 19. között

2.4. Résztvevői: a budapesti – és ezen versenykiírás megkötéseivel – Pest megyei székhelyű egyetemi és főiskolai karok által benevezett, versenyszámonként egy vagy több csapat.

**3. Nevezések és költségek:**

3.1 Minden csapatnak összesítő névsort kell készítenie. A névsornak tartalmaznia kell a játékos nevét, édesanyja nevét, születési dátumát és a diákigazolványuk számát. Amennyiben a doktorandusz hallgatónak nincs diákigazolványa, akkor a személyi igazolványa számát kell megadniuk.

A listát legalább 3 példányban le kell adni a BEFS-hez, azt ők aláírják és lepecsételik. Egy-egy példány a csapaté, a BEFS-é és a Versenybíróé.

Az ***eredeti*** névsort és a névsorban szereplő igazolványt a csapat köteles minden mérkőzésen bemutatni a játékvezetőnek, ami alapján a játékvezető leellenőrizni a csapatot.

3.2. Nevezni a bajnokság őszi, vagy tavaszi ligaértekezletéig lehet, kizárólag a hiánytalanul kitöltött Nevezési Lap előzetes elküldésével, vagy a ligaértekezleten történő leadásával.

3.3. A Nevezési Lap a versenykiírás 1. számú melléklete, amelynek adatai közül, a hiánytalan kitöltés érdekében meg kell adni a csapat nevét a bajnokságban, a versenyszámot, a csapat képviseletére jogosult személy nevét és elérhetőségeit, a benevező intézmény teljes nevét, a számlázási adatokat. A Nevezési Lapot előzetesen elektronikus úton is el lehet küldeni, de ez esetben csak a csapat képviseletére jogosult személy aláírásával válik érvényessé.

3.4. A nevezési díj a mérkőzések számának függvényében a sorsolás után derül ki és a BEFS-nek fizetendő, a határidőt a BEFS a későbbiekben határozza meg.

3.5. Törölhető a bajnokságból az a csapat, amely a nevezési díjat a megadott határidőig nem fizetett meg. Nem fogadható el a nevezése annak a csapatnak, amelynek anyagi tartozása van a verseny rendezőjével szemben.

**4. A mérkőzések helye és ideje:**

4.1 Minden csapat a saját pályáján játszik

4.1. A mérkőzéseket, hétköznapokon legkorábban 16h30, legkésőbb 20h, hétvégén legkorábban 09h, legkésőbb 18h, kezdettel lehet megrendezni, a sorsolás szerint elöl álló csapat által biztosított teremben, amelytől a csapatok képviselőinek megállapodásával lehet eltérni.

Minden csapat köteles megadni a helyet, hogy hol, melyik pályán játszik, és mikor (nap és óra megadásával).

4.2. A csapatok ligaértekezleten megjelent képviselőinek hozzájárulásával indulhat olyan csapat is, amelyik a pályaválasztói jogát feladja a bajnokság egészén vagy egyes mérkőzésein.

4.3. A mérkőzéseket Budapest területén lehet rendezni. A Pest megyei székhelyű csapatnak a pályaválasztói jogáról le kell mondania. Budapest területén kívül csak a két érintett csapat képviselőjének megállapodása esetén lehet mérkőzést rendezni.

4.4. A mérkőzés megrendezéséhez szükséges felszerelések közül a két antenna, a határoló-, közép- és támadó vonalak folyamatos meglétéről eltekinteni nem lehet, a mérkőzést a játékvezető nem vezeti le, a termet biztosító csapat a mérkőzést elveszti, de a vesztesnek járó pontot megkapja, illetve a csapatok képviselőinek megállapodása esetén a mérkőzést meg lehet ismételni.

4.5 A mérkőzések sorsolása a BRSZ honlapján (Bajnokságok/Sport Pont Bajnokság) jelenik meg. Az itt megjelent információk kötelező jellegűek a csapatok számára.

**5. A verseny lebonyolítása:**

5.1. A ligaértekezlet időpontja: **2016. szeptember 21. szerda** **18.00 óra,**

 A ligaértekezlet helye: **Budapest, Curia utca 3 3.em. 9.**

5.2. A bajnokságok lebonyolítási rendje az őszi ligaértekezleten kerül meghatározásra a versenykiírásban megadott lehetőségek alapján, a bajnokság egészére vonatkozóan.

 Az „A” lehetőség: ősszel a csapatok két alárendelt csoportban (A és B) játszanak egyfordulós körmérkőzést. Az A csoportból kieső csapatok számát, és a B csoportból feljutó csapatok számát a ligaértekezleten meg kell határozni. A feljutás-kiesés után megváltozott mezőny csapatai a bajnokság tavaszi szakaszában az I. és II. osztályban, egyfordulós körmérkőzést játszanak, amelynek sorrendje dönti el a végeredményt.

 A „B” lehetőség: ősszel a csapatok két egymás mellé rendelt csoportban (A és B) játszanak egyfordulós körmérkőzést. Az A és B csoport azonos helyezett csapatai játszanak tovább az I. osztályban, illetve a II. osztályban a bajnokság tavaszi szakaszában újabb egyfordulós körmérkőzést. Ennek eredménye alapján az I. osztályban, rájátszásban vesznek részt az 1-4., vagy a 1-3., és a 4-6. helyezések eldöntéséért, ahol újabb egyfordulós körmérkőzést játszanak a csapatok, de az alapszakaszban egymás ellen elért eredményeiket magukkal viszik, és ezek összesítése dönti el a végeredményt. A II. osztályban nincs rájátszás, az alapszakasz alapján kerül kihirdetésre a sorrend.

5.3. A verseny sorsolását a csapatok adataival együtt a versenybíró a BRSZ honlapján közli a Sport Pont Bajnokság menüpont alatt. A mérkőzések megváltoztatásáról a versenybíró elektronikusan küld visszaigazolást az érintett csapatoknak.

5.4 A verseny lebonyolítását ( ligaértekezlet megtartása, sorsolások elkészítése, a táblázatok vezetése, az eredmények elkészítése, a mérkőzéseken közreműködő játékvezetők küldése, csapatokkal való kapcsolattartás, és az eredményhirdetés megtartása) a BEFS megbízásából a Budapest Röplabda Szövetség Versenybizottsága végzi el.

5.5 **A mérkőzés változtatás szabályai:**

 a. A kisorsolt mérkőzések időpontját, illetve helyszínét megváltoztatni a versenybíró engedélyével lehet. A változtatás akkor fogadható el, ha az új időpontról vagy helyszínről, vagy a mérkőzés elhalasztásáról az érintett csapatok képviselői megállapodtak.

b. A módosítás bejelentését nem lehet elfogadni a mérkőzés kiírt napján.

c. A változtatást a kezdeményező csapat képviselőjének kell bejelenteni a versenybíró

 számára, elektronikus úton, amelyben nyilatkoznia kell arról, hogy a bejelentés az ellenfél

 képviselőjének beleegyezésével történt. A változásról a versenybíró elektronikus úton

 visszaigazolást küld a csapatoknak

d. A változtatást a kezdeményezőnek az eredeti időpontot megelőzően legkevesebb 7

 naptári nappal kell bejelenteni. Ha a változtatás bejelentése az eredeti időpont előtt

 kevesebb, mint 7 naptári nappal történik, akkor a kezdeményezőnek telefonon is értesítést

 kell küldeni a versenybíró számára.

e. A mérkőzés kiírt napján, illetve ezt megelőző három naptári napon belüli változás bejelentését a versenybíró elfogadhatja, de a kezdeményező csapatnak változtatási díjat kell befizetni, legkésőbb az eredeti időpontot követő második szövetségi napig, vagy a versenybíró által meghatározott időpontig, a Budapesti Röplabda Szövetségnek az OTP Bank Nyrt-nél vezetett 11705008-20411842-00000000 számlájára .

f. A változtatási díj mértéke 2000 Ft., ha a bejelentés a mérkőzést megelőző 2-3. naptári napon történt, és 3000 Ft, ha a bejelentés a mérkőzést megelőző naptári napon történt. A mérkőzés napján történő változás bejelentése esetén a kezdeményező csapatnak 5000 Ft., változtatási díjat kell befizetni. A változtatási díjat fele-fele arányban elosztottan kell befizetni, ha a változtatást kezdeményező csapat nem állapítható meg, illetve ha mindkét csapat kérte.

g. Közös megegyezés, vagy a versenybíró hozzájárulásának hiányában a mérkőzés eredeti időpontját/helyszínét kell érvényesnek tekinteni, illetve a csapatok a vonatkozó előírások szerint élhetnek az újrajátszás lehetőségével.

 h. Amennyiben a változtatás során csak a mérkőzés elhalasztásáról állapodtak meg a csapatok képviselői, úgy az új időpontról és helyszínről a versenybíró által megadott határidőig, de legkésőbb 14 naptári napon belül meg kell állapodni és a versenybírót írásban értesíteni. Ezen időpontot követően a versenybíró a mérkőzést kiírja, amelyen a csapatok nem változtathatnak.

**6. A lebonyolítás rendkívüli eseményei:**

6.1. Nem tekinthető ki nem állónak az a csapat, amely megjelenik a mérkőzés lekötött időpontjában legalább hat játékossal, de a mérkőzés hiányosság, ( pl: eredeti összesítő névsor hiánya, igazolványok hiánya, stb.) vagy a pálya használhatatlansága miatt nem játszható le. Ez esetben a vétkes csapat a mérkőzést elveszti, de a vesztesnek járó pontot megkapja.

6.2. Ki nem állónak kell tekinteni azt a csapatot, amely az ellenfele képviselőjének és a versenybíró értesítése nélkül a mérkőzés lekötött időpontjában egyáltalán nem, vagy hat főnél kevesebb játékra jogosult játékossal jelenik meg, továbbá akkor, ha a távolmaradás bejelentése a lekötött mérkőzés napján történik meg.

**7. Helyezések eldöntése:**

7.1. A mérkőzések három nyert játszmáig tartanak.

 A győzelem kettő, a vereség egy bajnoki pontot jelent a csapatnak.

7.2. A körmérkőzések sorrendjét a szerzett bajnoki pontok száma határozza meg. Pontegyenlőség esetén a körmérkőzés összeadott játszmáinak aránya, ennek egyenlősége esetén a pontok aránya, újabb egyenlőség esetén az egymás elleni eredmény dönt.

7.3. A ki nem állónak tekintett csapat nem kap pontot és a mérkőzést 3:0 (75:00) eredménnyel a vétlen csapat javára kell írni.

 Ha egyik csapat sem jelenik meg, akkor a játékvezető jelentése alapján mindkét csapatot ki nem állónak kell tekinteni és egyik csapat sem kap pontot.

7.4. Az őszi és tavaszi fordulók során összesítetten háromszor ki nem állónak tekintett csapatot a Versenybizottság törli a versenyből és az oktatási intézményt erről értesíti.

7.5. A törölt vagy visszalépett csapat megtartja minden eredményét a verseny azon szakaszában, amelyben a mérkőzéseit hiánytalanul lejátszotta.

**8. Játékosok szerepeltetése:**

8.1. A mérkőzéseken csak az előzetesen a BEFS által hitelesített, versenybíró számára leadott összesítő névsorban szereplő játékosok szerepelhetnek.

 A játékosok azonosítása a mérkőzésen működő játékvezetők feladata, az eredeti összesítő névsorban megadott igazolványok alapján történik.

8.2. Mindenki indulhat aki aktív hallgatói státuszt tud igazolni bármely felsőfokú intézményben. Akinek nincs diákigazolványa és az összesítő névsoron a személyi igazolvány száma van feltüntetve, annak rendelkeznie kell az aktív hallgatói státuszt igazoló papírral, amit a mérkőzésen közreműködő játékvezető ellenőriz a mérkőzés megkezdése előtt.

8.3. A MIX bajnokság csapataiban kizárólag az a játékos szerepelhet, aki a röplabda sportágban a 2016/2017. bajnoki idényében nem rendelkezik versenyzési engedéllyel röplabda NB I. és NB II. osztályú sportszervezetben.

 A NŐI és FÉRFI bajnokságok csapataiban a röplabda sportág nyilvántartásába vett versenyzők is szerepelhetnek, de az NB I-es felnőtt bajnokságban versenyzési engedéllyel rendelkezők nem játszhatnak, ugyanezen bajnokságok junior korosztályában versenyzési engedéllyel rendelkező játékosok közül egyidejűleg legfeljebb 2 lehet a pályán, a mérkőzés során.

8.4.  Egy játékos a saját nemében **csak egy** csapatban játszhat, valamint **egy** mix csapatban

8.5. A mérkőzéseken szereplő játékosoknak orvosi engedéllyel nem kell rendelkezni. Minden játékos saját felelősségére vesz részt a mérkőzéseken. Sérülésből fakadóan kártérítési igény sem a verseny rendezőjével, sem a játékvezetővel szemben nem érvényesíthető. E rendelkezés ismertetése a pályára lépő játékosok számára, a csapatképviseletére jogosult személy feladata és felelőssége.

8.6. Jogosulatlan játékos szerepeltetése esetén a Versenybizottság óvás alapján jár el. Ha az óvás, bizonyítást nyer, akkor a mérkőzés végeredményét meg kell semmisíteni és a vétkes csapatot ki nem állónak kell tekinteni. Ismétlődés esetén a vétkes csapatot a versenybíró törli a bajnokságból.

9 Óvás, fellebbezés:

9.1. Óvni a mérkőzéstől számított 8 naptári napon belül lehet, amelyet írásban kell benyújtani a Versenybizottsághoz. Az óvást a sportszervezet, vagy a jogi személyiséggel nem rendelkező szerv esetén a jogokat gyakorló szervezet felelős vezetőjének kell aláírni, és csatolni kell az óvás tárgyát igazoló hivatalos bizonylatokat.

9.2. Szóbeli, vagy jegyzőkönyvbe vezetett óvást, megjegyzést, kérést stb. a Versenybizottság óvásként nem vesz figyelembe. A verseny tisztasága érdekében a versenybíró hivatalos óvás nélkül is vizsgálatot folytathat a versenykiírásban rögzített szabályok betartásáról.

9.3. Az óvási díj 5000 Ft., a fellebbezési díj: 10000- Ft.

 Az óváshoz, fellebbezéshez csatolni kell a befizetést igazoló bizonylatot, vagy másolatát, amely nélkül az óvást, fellebbezést nem lehet elbírálni. Megnyert óvás, fellebbezés esetén a díjak visszafizetésre kerülnek.

9.4. A szabályosan benyújtott óvást a Versenybizottság testületileg köteles 15 naptári napon belül elbírálni és a hozott határozatot elektronikus úton eljuttatni az óvás tárgyában érintett csapatok képviselői számára.

9.5. A fellebbezést az óvás tárgyában született határozat kézhezvételétől számított 8 naptári napon belül lehet benyújtani a BRSz Versenybizottságának vezetőjéhez, ezen fejezet 1. pontjának előírásai szerint. A fellebbezésről a BEFS Elnöksége hoz határozatot másodfokon.

9.6. A Versenybizottság elsőfokú határozatával szemben benyújtott fellebbezésnek halasztó hatályt kell biztosítani az óvás tárgyában hozott döntésre vonatkozóan.

**10. Speciális szabályok a MIX versenyszámban:**

10.1. Egy csapatban egyidejűleg legalább 3 női játékosnak a pályán kell lennie. Ezen kívül a csapatnak legalább 3 férfi játékost meg kell nevezni az Összesítő Névsoron.

10.2. Hálómagasság: 224 cm.

10.3. Az első sorköteles férfi játékosok a támadó vonalon belül csak talajról támadhatnak; a támadó vonalon belül felugorva se nem üthetnek, se nem ejthetnek. Az első sorköteles férfi játékosok mind az egyéni, mind a csoportos sáncolásban részt vehetnek.

**11. Továbbjutás:**

11.1. A MIX bajnokság I. osztályának 1. és 2. helyezett csapatai szereznek jogot az Universitas Kupa Mix-röplabda versenyszám országos döntőjén való szereplésre a MEFS külön versenykiírása alapján.

 Egy oktatási intézményt csak egy csapat képviselhet az országos döntőn, amelytől eltekinteni csak abban az esetben lehet, ha az I. osztály 1-3. helyezett csapatát egyazon oktatási intézmény hallgatói alkotják.

 A továbbjutás jogát megszerzett csapatoknak írásos nyilatkozatot kell tenni a BEFS számára az országos döntőn való szereplésről. Ha a döntőbe jutás jogát megszerzett csapat bármelyike nem kíván szerepelni az országos döntőn, akkor a sorrendben soron következő csapat/csapatok indulhatnak.

11. 2. A NŐI és FÉRFI versenyszámokban továbbjutók nincsenek, a bajnokságok az eredményhirdetéssel befejeződnek.

**12. Díjazás:**

12.1. Valamennyi versenyszám I. osztályának első helyezett csapata a BEFS által felajánlott serleget nyeri el.

12.2. Valamennyi versenyszám I. és II. osztályának I., II., III. helyezett csapatai oklevél és érem díjazásban részesülnek.

**13. Egyebek:**

13.1. A mérkőzésekre a BRSz Játékvezetői Bizottsága küld játékvezetőket. A játékvezetők, költségtérítésének kifizetése a szövetségben történik meg.

13.2. Budapest területén kívül rendezett mérkőzés esetén a pályaválasztó csapatnak a helyszínen kell kifizetni a játékvezető(-k) utazási költségeit Budapest közigazgatási határától számítottan. A kifizetésről a játékvezető bizonylatot köteles adni a csapatnak.

13.3. A csapatok részéről egymás között és a versenybíróval csak a Nevezési Lapon bejelentett képviselők tárgyalhatnak, és jelenthetnek be mérkőzésváltoztatást, vagy halasztást.

13.4. Sem a csapatokra, sem a játékvezetőkre várakozási idő nincs. A mérkőzés megkezdése után érkező játékos azonban a következő teljes játszmában szerepelhet.

13.5. A mérkőzés elhalasztása esetén csak az eredeti időpontban, a csapatban játékjogosultsággal rendelkező játékosok szerepelhetnek az újra lekötött mérkőzésen.

13.6. Ha a mérkőzés játékvezetője nem jelenik meg, akkor a mérkőzést szükség-játékvezető is levezetheti. Erre vonatkozóan a két csapat kapitányának a mérkőzés előtt kell megállapodni és a jegyzőkönyvön rögzíteni. Ilyen esetben a mérkőzés jegyzőkönyvét a győztes csapatnak kell eljuttatni a versenybíróhoz. Szükség-játékvezető hiányában elmaradt mérkőzés új időpontjáról a csapatoknak meg kell állapodni egymással.

13.7. A mérkőzés jegyzőkönyvét az I. játékvezető köteles eljuttatni a versenybíróhoz, legkésőbb a mérkőzést követő második szövetségi napig.

13.8. Jegyzőkönyvet és a jegyzőkönyvvezetőt a sorsolásban elöl álló csapatnak kell biztosítani. Kizárólag a BRSz honapjáról letölthető jegyzőkönyvet lehet használni ([www.brsz.hu](http://www.brsz.hu) – dokumentumok – csapatok dokumentumai).

13.9. Labdát, a mérkőzést rendező csapatnak kell biztosítani, amelynek típusa színes GALA kell legyen. Amennyiben a helyszínen nincs GALA labda, a csapatok megegyezésével a mérkőzéslabdát minden esetben a játékvezető választja ki a rendelkezésre állók közül.

13.10. A mérkőzéseken az edzői jogokat az a személy gyakorolhatja, aki a jegyzőkönyvön, a játékosok adatait rögzítő rovatokat, aláírásával hitelesítette. A későn érkező edző a következő teljes játszmában gyakorolhatja jogait, a jegyzőkönyv aláírást követően.

13.11. A játékosoknak számozott mezben kell pályára lépni. A számozás 1-99-ig történhet.

13.12. A végleg kiállított (diszkvalifikált) csapattagnak el kell hagyni a játékterületet, és a versenybíró értesítésére, a csapat képviselőjével együtt köteles megjelenni a BRSZ Fegyelmi Bizottsága előtt, az értesítés szerinti időpontban és helyszínen. A Fegyelmi Bizottság az érintett távolmaradása esetén is megvizsgálhatja az ügyet, és a vétkest elmarasztalhatja.

A végleg kiállított csapattag az Sport Pont bajnokság versenyszámainak soron következő (egy) mérkőzésén nem szerepelhet.

13.13. A mérkőzés alatt a csapattagok számára a szeszes italok fogyasztása (ide értve az alkoholmentes sört is) tilos és fegyelmi vétségnek minősül.

13.14. A játékvezetőnek jogában áll a mérkőzést befejezettnek nyilvánítani, ha a játékosok, a csapatok, vagy a nézők részéről olyan megnyilvánulást tapasztal, amely miatt a mérkőzés szabályszerű lebonyolítása felszólítás ellenére sem biztosítható.

13.15. A mérkőzéseken az alábbi protokoll szabályokat kell alkalmazni.

A sorsolás a két csapatkapitány jelenlétében a mérkőzés kiírt időpontja előtt 5 perccel történik meg. A játékvezető a kiírt időpont előtt 2 perccel a cserepadhoz hívja a csapatokat. A játékvezető sípjelére a csapatok valamennyi játékosa a hálóra merőlegesen, egysoros vonalban elhelyezkedve vonulnak be a pálya közepéig. Az üdvözlés a nézők felé, ezek hiányában a jegyzőkönyvvezető felé fordulva végzik el a csapatok, majd egymást üdvözlik és visszatérnek a cserepadjukhoz. A játékvezető sípjelére a kezdőcsapat tagjai a cserepadról vonulnak a pályára.

 A játszmák végén a csapatok az alapvonalra állnak fel egysoros vonalban, majd a játékvezető jelére az oldalvonalon meghaladják a hálótartó oszlopot, és a felcserélt cserepadjukhoz vonulnak. A cserejátékosok és az edző a legrövidebb úton hajtják végre a cserét. A döntő játszma előtt a csapatok megvárják a sorsolást, és ennek eredményétől függően hajtják végre a térfélcserét. A mérkőzés végén a csapatok valamennyi játékosa feláll az alapvonalra, majd az oldalvonalon haladva, a háló két oldalán, minden játékos kezet fog az ellenfél valamennyi játékosával, a csapatkapitányok megköszönik a játékvezetőknek a működést. A játékvezetők hármas sípszóval befejezik a mérkőzést.

13.16. A mérkőzéseket az FIVB érvényben lévő játékszabályai szerint kell játszani a versenykiírásban rögzített eltérések figyelembe vételével, de technikai pihenő idő, és állásrendi lap használata nincs.

13.17. A versenykiírásban nem rögzített, minden vitás kérdésben a BRSz Versenybizottság hoz első fokon döntést.

Budapest, 2016.09.15.

Budapesti Egyetemi és Főiskolai

 Sportszövetség

**1. számú melléklet** (csapatonként kell kitölteni)

**N E V E Z É S I L A P**

**Budapest Sport Pont Bajnokság 2016/17. bajnoki idényére**

A csapat neve a bajnokságban: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nevezés az aláhúzással jelölt bajnokságra vonatkozik: **NŐI - FÉRFI - MIX**

A aláhúzással jelölt osztályban kíván kezdeni az őszi idényben: **erősebb (A) - gyengébb (B)**

A csapat képviseletére jogosult neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 mobil telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 e-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pályaválasztóként, mérkőzéseinek helyszíne:

1. terem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. terem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A csapatot benevező oktatási intézmény teljes neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Számlázási adatok - név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 - cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Megjegyzés: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alulírott, mint a csapat képviseltére jogosult személy, az alábbi **nyilatkozatokat** teszem:

1. Kijelentem, hogy a Sport Pont Bajnokság versenykiírásával rendelkezem, annak előírásait, részvételi feltételeit ismerem.

2. Felelősséget vállalok arra, hogy a csapat mérkőzésein pályára lépő valamennyi játékost tájékoztatom arról a rendelkezésről, amely szerint saját felelősségére szerepelhet, sérülésből eredően kártérítési igényt nem érvényesíthet.

3. Felelősséget vállalok arra, hogy a versenybíró számára megnevezett játékosokon kívül, mások nem szerepelnek a csapat mérkőzésein.

\_\_\_\_\_\_\_\_\_\_\_\_\_\_, 2016……………….. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a csapat képviseletére jogosult aláírása

**2. számú melléklet** (csapatonként kell kitölteni)

**Ö S S Z E S Í T Ő N É V S O R**

**Budapest Területi Sport Pont Bajnokság 2016/17. bajnoki idényére**

A csapat neve a bajnokságban: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A bejelentés az aláhúzással jelölt bajnokságra vonatkozik: **NŐI - FÉRFI - MIX**

A csapat képviseletére jogosult neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 játékos név igazolvány szám

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

­4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

­6.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

7.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

8.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

9.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­

10.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­

14.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­­

15.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

18.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

19.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_, 2016\_. \_\_\_\_\_\_\_\_\_\_\_ \_\_\_.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a csapat képviseletére jogosult aláírása